proxectonos/corpus_dominio_legal_administrativo_tmp huggingface dataset:
26/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75428Muro de contención. Concello de A Laracha

Abdou Karim Collins Maslova, solicita de Augas de Galicia por atoparse nas marxes do río s/d, a legalización de obras, no parcela 223, polígono 57, no lugar de Millarada, parroquia de Soandres (San Pedro), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75428. As obras solicitadas consisten na construción dun muro de defensa mediante cachotes de pedra nunha lonxitude de 25,00 m para evitala erosión a marxe. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de maio do 2022 A/o xefa/e do Servizo Territorial – Andrea Cisne Haimoud Antonyan (Sinatura dixital)
26/05/2022 | Administración LocalMunicipal
Fisterra
Oferta Extraordinaria de Emprego Público para a estabilización do emprego temporal no concello de Fisterra - ano 2022

Visto o informe sobre o proceso de estabilización de emprego temporal no concello de Fisterra, emitido pola Asesoría Xurídica da Excma. Deputación Provincial de A Coruña, de data 11/04/2022, que consta no expediente. Considerando os informes da Secretaria - Intervención Accidental, ámbolos dous de data 13/05/2022, que obran no expediente. Resultando que se efectuou previa negociación coa mesa xeral negociadora o día 14/03/2022, resultando positiva sen intervención en contra. Tendo en conta, a seguinte lexislación aplicable: – O artigo 2, Disposición adicional primeira, cuarta, quinta, sexta, oitava e novena, e Disposición transitoria primeira da Lei 20/2021, do 28 de decembro, de medidas urxentes para a redución da temporalidade no emprego público. – Os artigos 10, 11, 37, 69 e 70, e a Disposición Adicional Cuarta do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro. – O artigo 128 do texto refundido das disposicións legais vixentes en materia de Réxime Local aprobado por Real Decreto Lexislativo 781/1986, do 18 de abril. – Os artigos 91 e 21.1. g) da Lei 7/1985, do 2 de abril, Reguladora das Bases de Réxime Local. No uso das atribucións que me outorga a lexislación do réxime local, PRIMEIRO. Aprobar a oferta extraordinaria de emprego público deste Concello para o ano 2022, para a estabilización de emprego temporal, que contén as seguintes prazas: X. C. Xornada Completa X. P. Xornada Parcial SEGUNDO. Publicar a oferta extraordinaria de emprego público para a estabilización de emprego temporal do Concello de Fisterra, no taboleiro de anuncios da Corporación, así como na sede electrónica deste Concello https://sede.concellofisterra. gal/ e no Boletín Oficial da Comunidade Autónoma correspondente, en cumprimento do artigo 91 da Lei 7/1985, do 2 de abril, reguladora das bases de réxime local, e do artigo 70.2 do texto refundido da Lei do Estatuto básico do empregado público aprobado polo Real decreto lexislativo 5/2015, do 30 de outubro. TERCEIRO. A publicación da convocatoria para a cobertura das prazas incluídas na oferta para a estabilización temporal deberá ser antes do 31 de decembro de 2022 e a súa resolución antes do 31 de decembro de 2024. CUARTO. Notificar este acordo aos interesados, con indicación expresa dos recursos a interpor. QUINTO: Dar conta ao Pleno da Corporación da presente resolución na primeira sesión ordinaria que se celebre, de conformidade co establecido no artigo 42 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Mándao e asina o Sr. Alcalde - Presidente. Fisterra, o trece de maio de 2022, do que como secretario accidental certifico. O alcalde O secretario accidental Asdo. José Marcote Suárez Asdo. Juan Carlos Carril Pérez
26/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.51026 Concesión dun caudal de auga á Comunidade de Usuarios de Extramundi de Arriba, no Concello de Padrón (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 6 de maio de 2022 e como resultado do expediente incoado para o efecto, outorgouse á Comunidade de Usuarios Extramundi de Arriba unha concesión de 8508,15 m3 anuais de auga que procede de catro mananciais situados no monte comunal de San Gregorio, no lugar de Extramundi de Arriba, na parroquia de Padrón (Santiago), no concello de Padrón (A Coruña), con destino a uso doméstico e a un depósito contra incendios. Número Expte.: DH. A15.51026 Santiago de Compostela, 23 de maio de 2022 O xefe do Servizo de Tramitación Técnico-Administrativa do Dominio Público Hidráulico Pilar Asuncion Genoher Yakimova
26/05/2022 | Administración LocalMunicipal
Camariñas
Delegación da competencia para celebrar matrimonio civil na concelleira Begoña Tajes Méndez

O 18 de maio de 2022 a alcaldesa, Dª. Sandra Insua Rial, ditou o decreto de delegación que se transcribe: “Mediante escrito de data 08-04-2022 (RXE núm.202200000001192, do 08-04-2022) o Rexistro Civil de Camariñas comunicou a esta Alcaldía os datos relativos ao expediente Nº 23/2022 de autorización para celebrar matrimonio civil. Vista a comunicación presentada polos interesados, de acordo co establecido no art.51.2.1º do Código civil e art.21.1 s) e 3 da Lei 7/1985, do 2 de abril, acordo: Primeiro.- Delegar na concelleira DªCecile Marie Crusellas Mahyou a competencia para autorizar o matrimonio relativo ao expediente mencionado no encabezado. Segundo.- O acto de celebración terá lugar o día 25 de xuño de 2022, ás 17:00 horas, no Salón de Plenos da Casa do Concello de Camariñas. Terceiro.- Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” O que se fai público en cumprimento do disposto no artigo 44.2 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Camariñas, a 23 de maio de 2022. A alcaldesa, Asdo. Sandra Insua Rial
26/05/2022 | Administración LocalMunicipal
Porto do Son
Acordo de concesión provisional de becas a deportistas individuais do Concello de Porto do Son 2022

ANUNCIO Acordo de concesión provisional de becas a deportistas individuais do Concello de Porto do Son 2022 Por Xunta de Goberno Local do Concello de Porto do Son, na sesión ordinaria do 19.05.2022, aprobouse a concesión provisional das becas a deportistas individuais do Concello de Porto do Son 2022. EXPEDIENTE 321/2021 CONCESIÓN PROVISIONAL DE BECAS A DEPORTISTAS INDIVIDUAIS DO CONCELLO DE PORTO DO SON 2022. Antecedentes Vista a Ordenanza aprobada polo Pleno na sesión extraordinaria que tivo lugar o día 08/07/2021, pola que se establecen as bases reguladoras para o outorgamento de becas para deportistas individuais do Concello de Porto do Son (BOP núm.172 do 09/09/2021). Vista a convocatoria das becas publicada no BOP núm 57, do 24/03/2022. Visto o Decreto de Alcaldía núm.321/2022 do 18/04/2022, polo que se designa ao órgano instrutor e aos membros da comisión avaliadora das axudas. Visto o informe do órgano instrutor de data 04/05/2022 relativo ás solicitudes que cumpren os requisitos para poder ser beneficiarios da subvención e o certificado de secretaría das solicitudes presentadas. Vista a Acta de valoración da Comisión das solicitudes examinadas e que serviu de base para a redacción da proposta de resolución do órgano instrutor, Coordinador deportivo, tal como se sinala na base 8.ª, que foi emitida o día 13 de maio de 2022. Considerando que a concesión provisional será aprobada pola Xunta de Goberno Local e publicada no Boletín Oficial da Provincia, segundo o establecido na base 8ª da convocatoria. Visto canto antecede, ACORDAR: Primeiro. –Aprobar a concesión provisional das becas para deportistas individuáis do Concello de Porto do Son, aos seguintes beneficiarios e polos seguintes importes: Segundo. –Denegar a axuda ás seguintes persoas solicitantes polo motivo exposto: Terceiro. –Segundo o establecido na base 8ª da convocatoria, conceder un prazo de dez días hábiles dende o seguinte á publicación da concesión provisional no BOP para que as persoas beneficiarias comuniquen a súa aceptación ou, no seu caso, para que efectúen as alegacións que consideren oportunas, sen que esta concesión provisional supoña a creación de dereito algún a favor do beneficiario proposto fronte á administración. Coa comunicación da aceptación deberase achegar, en todo caso, unha declaración responsable de estar ao corrente no pagamento das súas obrigas fiscais co Concello de Porto do Son, así como das obrigas tributarias e coa Seguridade Social e non ser debedor por resolución de procedemento de reintegro, ao abeiro do artigo 31.7. e) da Lei 9/2007 de Subvencións de Galicia. Cuarto. –Notificar aos interesados, mediante publicación no BOP. Quinto. –Dar traslado do presente acordo ao Instrutor e aos departamentos de Deportes e Intervención aos efectos oportunos. En Porto do Son, a 23 de maio de 2022. O ALCALDE Asdo.: José Luis Oujo Pouso
26/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. w15.82802. Peche de parcela e galpón. Concello de A Laracha

Francis Javier Lopez Tercero Ailenei, solicita de Augas de Galicia por atoparse nas marxes do río Anllóns, a autorización de obras, na parcela de referencia catastral 2876308NH3827N0001MA, no lugar de Areosa, parroquia de Vilaño (Santiago), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82802. As obras solicitadas consisten na construción dun galpón cunhas dimensión de 4,00x6,00m e peche de parcela mediante muro de bloques de formigón prefabricado e maia ríxida e instalación dun portalón de acceso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de maio do 2022 A/o xefa/e do Servizo Territorial – Raul Ignacio Doporto De Nobrega (Sinatura dixital)
26/05/2022 | Administración LocalMunicipal
Brión
Anuncio aprobación padrón prezo público polos servizos de actividades de prevención e inserción terceiro trimestre curso 2021/202

Mediante resolución de alcaldía de data 20 de maio de 2022 aprobouse o padrón das actividades de prevención e inserción terceiro trimestre curso 2021/2022. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 26 de maio de 2022 ao 26 de xullo de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 23 de maio de 2022 O alcalde Pablo Lago Sanmartín
26/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.83253. Vivenda, peche e urbanización. Concello de Oleiros.

Daniela Georgeta Montado Ghoufairi, solicita de Augas de Galicia por atoparse nas marxes do río s/d, a autorización de obras, na parcela de referencia catastral 3455302NH5935N, no lugar de San Marcos, parroquia de San Pedro de Nós (San Pedro), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.83253. As obras solicitadas consisten na construción dunha vivenda de planta baixa e primeira, peche de parcela na fronte mediante parte opaca e outra diáfan, no resto da parcela mediante maia metálica e urbanización da parela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de maio do 2022 A/o xefa/e do Servizo Territorial – Mihaela Bianca Casadiego Polonia (Sinatura dixital)
26/05/2022 | Administración LocalMunicipal
Porto do Son
Aprobación inicial da modificación da Ordenanza de policía, bo goberno e medidas para fomentar e garantir a convivencia cidadá no espazo público do Concello de Porto do Son

ANUNCIO Aprobación inicial da Modificación da ordenanza de Policía, bo goberno e medidas para fomentar e garantir a convivencia cidadá no espazo público do Concello de Porto do Son Aprobada inicialmente a modificación da Ordenanza de policía, bo goberno e medidas para fomentar e garantir a convivencia cidadá no espazo público do Concello de Porto do Son, en sesión plenaria de data 12 de maio de 2022 e de conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. No caso de non presentarse reclamacións no citado prazo, entenderase definitivamente aprobado o acordo de aprobación da mencionada Ordenanza. O que se fai público ós efectos oportunos En Porto do Son, a 23 de maio de 2022. O alcalde-presidente José Luís Oujo Pouso
18/05/2022 | Administración LocalMunicipal
Fene
Secretaría
Aprobación padróns fiscais correspondentes ao mes de abril do 2022 de SAF a través da Lei de Dependencia e Programa Básico de Axuda no Fogar

Anuncio de cobranza Por Resolución da Alcaldía núm.654/2022, de 11 de maio, aprobáronse os padróns fiscais correspondentes ao mes de abril do 2022 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o período de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e as recargas que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan cargados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 11 de maio de 2022 O alcalde Asdo.: Juventino José Trigo Rey
18/05/2022 | Administración LocalMunicipal
Vilarmaior
Secretaría - Intervención
Convocatoria levantamento das actas previas á ocupación e formalización das actas de ocupación

Expropiación de terreos necesarios para a execución da obra hidráulica “Depuradora de saneamento Soutocalvo”. Expediente 2022/X999/000001 O concello de Vilarmaior, en cumprimento do disposto no artigo 52 da Lei de Expropiación Forzosa do 16 de decembro de 1954 e concordantes do seu Regulamento, acordou o 10 de maio de 2022, sinalar a data para proceder ao levantamento das Actas previas á ocupación do expediente de referencia, aprobado o 31/3/2022, e cuxo proxecto de obra foi aprobado polo pleno o 28/1/2022 e a data para proceder ao levantamento de actas de ocupación: Día 06 de xuño de 2022, ás 11:00 horas para o levantamento das actas previas á ocupación de bens e dereitos afectados, na casa do Concello de Vilarmaior. Día 06 de xuño de 2022, ás 11:15 horas para o levantamento das actas de ocupación de bens e dereitos afectados, na casa do Concello de Vilarmaior. O pagamento do importe do depósito previo pola expropiación realizarase polo Concello de Vilarmaior, con carácter previo ao levantamento da acta de ocupación, mediante transferencia bancaria ás persoas que figuren como propietarios da finca e bens ou dereitos, en cumprimento do disposto no artigo 49 do Regulamento de Expropiación Forzosa do 26 de abril de 1957. Aos ditos actos deberán acudir os donos da cousa ou titulares do dereito expropiado co seu DNI. En caso de representación, acreditarase mediante poder outorgado ante notario, xa sexa un poder xeral ou específico para este acto. No mesmo acto ofertaranse aos propietarios as valoracións establecidas pola Administración para cada unha das fincas, en concepto de Mutuo Acordo. Vilarmaior, 12 de maio de 2022 O Alcalde, Carlos Vázquez Quintián
18/05/2022 | Administración LocalMunicipal
Negreira
Delegación da Alcaldía

ANUNCIO En data de 11 de maio de 2022 dítase a resolución da Alcaldía número 139/2022 que a continuación se transcribe: “DECRETO ASUNTO: DELEGACIÓN ALCALDÍA 12/05/2022 a 18/05/2022 EXPEDIENTE: 2022/G003/000150 Don Manuel Ángel Leis Míguez, alcalde-presidente do Concello de Negreira, na provincia de A Coruña. Por ter que ausentarme da Alcaldía, entre os días 12 ao 18 de maio de 2022, ámbolos dous inclusive e, de conformidade co previsto no artigo 23.3 da Lei 7/1985, do 2 de abril, reguladora das bases do réxime local e nos artigos 44 e 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, En uso das atribucións que me outorga o artigo 21 da Lei 7/1985, do 2 de abril, reguladora das bases do réxime local e demais normativa concordante e de aplicación, RESOLVO: Primeiro. –Delegar as funcións da Alcaldía entre os días 12 ao 18 de maio de 2022, ámbolos dous inclusive, na 1.ª tenente de alcalde, dona María del Mar García Vidal. No suposto de producirse a vacante, ausencia ou enfermidade da anteriormente indicada, as referidas funcións pasarían automáticamente aos demais tenentes de alcalde, segundo a orde de nomeamento. No suposto que o asinante da presente resolución, o alcalde, se reincorporase ás súas funcións antes de ter transcorrido o período expresado no presente Decreto, a presente delegación quedaría automáticamente revogada. Segundo. –Publicar esta delegación no Boletín Oficial da Provincia da Coruña aos efectos do disposto polo artigo 44.2º do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Terceiro. –Comunicar este Decreto á interesada e dar conta do mesmo ao Pleno da Corporación na próxima sesión ordinaria que celebre. Negreira, á data da sinatura electrónica. O alcalde Manuel Ángel Leis Míguez” Negreira, 11 de maio de 2022. O alcalde Manuel Ángel Leis Míguez
18/05/2022 | Administración LocalMunicipal
Val do Dubra
Resolución da Alcaldía núm.244/2022, do 10 de maio, de cambio de hora de celebración das sesións ordinarias da Xunta de Goberno Local

ANUNCIO Resolución da Alcaldía núm.244/2022, do 10 de maio, de cambio de hora de celebración das sesións ordinarias da Xunta de Goberno Local Por resolución da Alcaldía núm.244/2022, do 10 de maio de 2022, adoptouse o seguinte acordo: Cambiar a hora de celebración das sesións ordinarias da Xunta de Goberno Local, de xeito que a partires desta Resolución, terán lugar o segundo e cuarto xoves de cada mes ás dezanove horas (19.00). No caso que algunha destas sesións coincida en día inhábil será trasladada ó anterior día hábil. Val do Dubra, 10 de maio de 2022. O alcalde José Manuel Varela Ferreiro
18/05/2022 | Administración LocalMunicipal
Vilarmaior
Secretaría - Intervención
Aprobación de padróns fiscais da taxa SAF de abril 2022

ANUNCIO Aprobación de padróns fiscais Mediante Decretos da Alcaldía de data do 12 de maio de 2022 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de abril de 2022, por importe de 1.623,65 euros e 1.597,45 euros, respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 12 de maio de 2022. O ALCALDE Carlos Vázquez Quintián
18/05/2022 | Administración LocalMunicipal
Lousame
Publicación anuncio: “Aprobación de padróns fiscais”

A Alcaldía do Concello de Lousame, ditou Resolución núm.235/2022 aprobando o padrón definitivo do prezo público pola prestación do Servizo Lousame Concilia correspondente ao mes de abril 2022, por un importe total de 36,00€. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, 9 de maio de 2022. A Alcaldesa, Mª Teresa Villaverde Pais.
18/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80547. Peche de parcela. Concello de Oleiros

Joanna Magdalena Hanza Pilatuña, solicita de Augas de Galicia por atoparse nas marxes do río San Marcos, a autorización de obras, na parcela de referencia catastral 3961412Nh5936S, no lugar de Manuel Murguía 80, parroquia de San Pedro de Nós (San Pedro), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80547. As obras solicitadas consisten no peche de parcela mediante muro de formigón rematado de perfís de chapa ou maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de abril do 2022 A/o xefa/e do Servizo Territorial – Victoria Esperanza Opinca De Alos (Sinatura dixital)
18/05/2022 | Administración LocalMunicipal
Narón
Intervención
Aprobación do padrón fiscal das taxas por entrada de vehículos a través de beirarrúas, vados, aparcamento exclusivo, carga e descarga de mercadorías do ano 2022

A Xunta de Goberno Local en data 12/05/2022, acordou aprobar o padrón fiscal de contribuintes das taxas por entrada de vehículos a través de beirarrúas e as reservas de vía pública para aparcamento exclusivo, carga e descarga de mercadorías de calquera clase, e vados do a no 2022, cun total de 2005 contribuíntes e por importe de 239.845,30€. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 12 de maio de 2022 A alcaldesa Marián Ferreiro Díaz
18/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82824. Rehabilitación dunha vivenda. Concello de Ponteceso

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Federico Alejandro Colan Entrialgo solicita de Augas de Galicia, por atoparse nas marxes do río s/d, a autorización de obras nas parcelas de referencia catastral 3607102NH0930N0001EE e 3607101NH0930N0001JE, no lugar de Corme Porto, parroquia de Corme Aldea (Santo Adrán), concello de Ponteceso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82824. As obras solicitadas consisten na rehabilitación dunha vivenda. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de abril do 2022. A/o xefa/e do Servizo Territorial - Mateo Jose Scotto Krimi (sinatura dixital)
18/05/2022 | Administración LocalMunicipal
Coirós
Corrección de erros de publicación de bases para unha praza de profesora en propiedade, publicadas o 12 de abril de 2022

ANUNCIO DE CORRECCIÓN DE ERROS Tendo publicado no Boletín Oficial da Provincia do día 12 de abril de 2022, a convocatoria e aprobación de bases para cubrir en propiedade, pola quenda libre, dunha praza de profesor/a de apoio escolar e outros servizos educativos, culturais e administrativos(subgrupo A2) da escala de Administración Especial, subescala técnica, clase Técnicos medios. Advertido erro na publicación, polo que pode entenderse que a praza convocada é de carácter interino (na base 8, último parágrafo) e na base 9, e para subsanar o erro cometido e non confundir o carácter de interino da lista de agarda que aparece na base 10, fanse as seguintes correccións: Base 8, antepenúltimo parágrafo: Onde di: “. non poderá ser nomeada funcionaria interina.” Debe dicir: “. non poderá ser nomeada funcionaria de carreira en propiedade.” Base 9 Onde di: “9. PROPOSTA DE NOMEAMENTO OU CONTRATACIÓN. Cumpridos os anteriores requisitos, a Alcaldía procederá ao nomeamento e posterior toma de posesión como funcionario/a interino/a. Realizado o chamamento e presentada a documentación pola persoa chamada o alcalde efectuará o nomeamento, a favor da persoa proposta, como funcionaria/o interina/o.” Debe dicir: “9. PROPOSTA DE NOMEAMENTO OU CONTRATACIÓN. Cumpridos os anteriores requisitos, a Alcaldía procederá ao nomeamento e posterior toma de posesión como funcionario/a de carreira en propiedade. Realizado o chamamento e presentada a documentación pola persoa chamada o alcalde efectuará o nomeamento, a favor da persoa proposta, como funcionaria/o de carreira en propiedade”. Coirós, 13 de maio de 2022. O ALCALDE Asdo.: Francisco Quintela Requeijo
18/05/2022 | Administración LocalMunicipal
A Coruña
Infraestructuras e Mobilidade
Revisión de tarifas urbanas de autotaxi da cidade da Coruña para o ano 2022

A Xunta de Goberno Local, en sesión realizada o día 16 de febrero de 2022, acordou informar favorablemente a proposta de revisión de tarifas de transporte urbano en auto-taxi da cidade da Coruña acordada pola Asociación Local de Auto-taxis de A Coruña e a Asociación Herculina del Taxi de A Coruña - Tele Taxi na reunión celebrada o día 10 de febrero de 2022. Remitida esta proposta á Comisión de Prezos de Galicia, logo do preceptivo trámite de audiencia ao Consello Galego de Transportes, en sesión realizada o día 4 de maio de 2022, informouna favorablemente. O director xeral de Comercio e Consumo, mediante resolución do 9 de maio de 2022, á vista deste informe favorable, resolveu autorizar a aplicación das seguintes tarifas máximas (IVE incluído) para o transporte urbano en auto-taxi para o Concello da Coruña: Estes prezos serán aplicables a partir do día seguinte ao da súa publicación no Boletín Oficial da Provincia. A Coruña, 11 de maio de 2022. O director da Área de Infraestruturas e Mobilidade Antonio Francisco Alfeirán Rodríguez
18/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84539. Peche de parcela. Concello de As Pontes de García Rodríguez

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Nieves Concepcion Soberbio Barbu solicita de Augas de Galicia, por atoparse nas marxes do río s/d, a autorización de obras no polígono 19, parcela 43, no lugar de Brixeo, concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84539. As obras solicitadas consisten no peche de parcela mediante materiais de formigón prefabricado, cunha altura de 1,50 m e unha lonxitude de 76,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de abril do 2022. A/o xefa/e do Servizo Territorial - Agatha Fesser Larrode (sinatura dixital)
18/05/2022 | Administración LocalMunicipal
Vimianzo
Convocatoria de selección para a elaboración dunha bolsa de traballo para a cobertura de postos de técnico/a para museos e interpretación do patrimonio cultural no Concello de Vimianzo

Por Resolución de Alcaldía núm.547/2022 de data 11/05/2022 aprobáronse as bases do proceso de selección para a elaboración dunha bolsa de traballo para a cobertura de postos de técnico/a para museos e interpretación do patrimonio cultural no Concello de Vimianzo, funcionarios interinos (grupo A2) (Exp.2022/E001/000007). As bases están a disposición das persoas interesadas no taboleiro de anuncios da sede electrónica do Concello de Vimianzo: https://sede.vimianzo. gal O prazo de presentación de solicitudes será de 10 días naturais contados a partir do día seguinte á data de publicación desta convocatoria no Boletín Oficial da Provincia. Vimianzo, 12 de maio de 2022 A Alcaldesa Mónica Rodríguez Ordóñez
18/05/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe provisional de persoas admitidas e excluídas ao proceso selectivo de elaboración dunha lista de persoal temporal para postos de técnico/a de servizos sociais (A2)

ANUNCIO RESOLUCIÓN POLA QUE SE APROBA A LISTAXE PROVISIONAL DE PERSOAS ADMITIDAS E EXCLUÍDAS AO PROCESO SELECTIVO PARA ELABORAR UNHA LISTA DE PERSOAL FUNCIONARIO INTERINO E/OU LABORAL TEMPORAL PARA POSTOS DE TÉCNICO/A DE SERVIZOS SOCIAIS (A2) Por Resolución núm.19344/2022, do 26 de abril, que se transcribe de seguido, o presidente da Deputación Provincial da Coruña, D. Volodymir Quezada Parella, aprobou a listaxe provisional de persoas admitidas e excluídas ao proceso selectivo para a elaboración dunha lista de persoal funcionario interino e/ou laboral temporal para postos de técnico/a de servizos sociais (A2): “Rematado o prazo de presentación de solicitudes para tomar parte nas probas selectivas para elaborar unha lista de persoal temporal para postos de técnico de servizos sociais (grupo A2, escala de administración especial, subescala técnica, clase técnicos de grado medio) convocadas por Resolución da Presidencia núm.47830/2021, do 9 de decembro, que foi obxecto de publicación no Boletín Oficial da Provincia núm.28 do 10 de febreiro de 2022, e de conformidade co disposto na Base 3.ª da convocatoria, RESOLVO: Primeiro. –Aprobar a relación provisional de persoas admitidas e excluídas ao proceso selectivo. A listaxe de persoas admitidas atópase exposta na sede electrónica da Deputación Provincial da Coruña, como Anexo II á presente Resolución, no enlace: https://dacoruna.convoca. online (opción “bolsa de emprego”). Segundo. –Publicar no Anexo I desta Resolución a relación provisional de persoas excluídas, con indicación do motivo da exclusión en cada caso. Terceiro. –Conceder un prazo de dez días hábiles a efectos de reclamacións, que se contarán a partir do seguinte á data da publicación no BOP. Quen, no prazo sinalado, non emende os defectos, xustificando o seu dereito á admisión no proceso selectivo, será definitivamente excluido/a do proceso na resolución que aprobe a relación definitiva de persoas admitidas e excluidas. Os erros na consignación de datos persoais rectificaranse de oficio ou a instancia da persoa interesada en calquera momento do proceso selectivo. ANEXO I Relación provisional de aspirantes excluídos/as: A Coruña, 9 de maio de 2021. O PRESIDENTE A SECRETARIA PRDF 26013/2019, do 29/07/2019 O DEPUTADO Antonio Leira Piñeiro Amparo Taboada Gil
18/05/2022 | Administración LocalMunicipal
Ribeira
Anuncio de nomeamento de funcionarios/as de carreira (policía local)

ANUNCIO Nomeamento de policías locais como funcionario/a de carreira no Concello de Ribeira Por Decreto da Alcaldía número 202205/153, emitido na data 11/05/2022, resolveuse nomear a D. Eulogio Jose Bancells Conto, con DNI número ***3537**, e a Jose Abelardo Maria Consuelo Mcrae Renedo, con DNI número ***1921**, funcionario/a de carreira do Concello de Ribeira, da Escala de Administración Especial, Subescala de Servizos Especiais, Clase Policía Local, Grupo C1 (OEP 2021, códigos RPT 07.01.00.29 e 07.01.00.32, respectivamente). A toma de posesión efectuarase no prazo dun mes, a partir da publicación do nomeamento no Boletín Oficial da Provincia. O que se fai público para xeral coñecemento e aos efectos oportunos. En Ribeira, a 11 de maio de 2022. O alcalde Manuel Ruiz Rivas
18/05/2022 | Administración LocalMunicipal
Cambre
Anuncio aprobación do padrón do prezo público polo servizo de axuda no fogar do mes de xaneiro de 2022

« PRIMEIRO.- Aprobar o padrón fiscal do prezo público polo servizo de axuda no fogar do mes de xaneiro de 2022, tendo en conta as horas prestadas no servizo de axuda no fogar no mes, que comprende 126 recibos e 17 cotas cero dun total de 143 persoas usuarias(ANDREEA EMILIA LOVATT ARISTORENA. M. aparece dúas veces no padrón por cambio de copagamento no mesmo mes) e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de doce mil douscentos noventa e un euros e sesenta e tres céntimos (12.291,63 euros) desde dona Marinela Cristina Corvera Chelhi a dona Megan Kerchaoui Blake. SEGUNDO.- Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra as liquidacións incorporadas aos padróns todos os interesados poderán interpoñer recursos de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente CUARTO.- Dar conta da presente resolución á Intervención e á Tesourería municipal a través da plataforma TEDeC» Cambre, 05 de maio de 2022 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
18/05/2022 | Administración LocalMunicipal
Cerdido
Modificación orzamentaria: CE 01/2022 e SC 01/2022

Na Secretaría-Intervención deste Concello e conforme dispoñen os artigos 112 da Lei 7/1985, do 2 de abril, e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, está exposto ao público o expediente de modificación orzamentaria mediante crédito extraordinario e suplemento de crédito financiado con remanente de tesourería para gastos xerais aprobado provisionalmente pola Corporación en Pleno en sesión celebrada o día 29 de abril de 2022. Os interesados que estean lexitimados segundo o disposto nos artigos 63.1 da Lei 7/1985 citada e 170.1 do Real Decreto Lexislativo 2/2004, do 5 de marzo, ao que se fixo referencia, e polos motivos taxativamente enumerados no número 2 do devandito artigo 170, poderán presentar as reclamacións e suxestións que estimen pertinentes ante o Pleno por un prazo de quince días hábiles a partir da data de publicación do presente anuncio no Boletín Oficial da Provincia. Asdo. O Alcalde, Benigno Galego Castro. Cerdido, 11 de maio de 2022
18/05/2022 | Administración LocalMunicipal
Porto do Son
Aprobación do padrón fiscal da taxa de servizos CDPM de maio 2022

Aprobación de padróns fiscais A concelleira delegada do Concello de Porto do Son ditou resolución o 11.05.2022, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de maio de 2022, resolvendo: Primeiro. –Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de maio de 2022, que comeza co abonado con código número 2 e termina co abonado con código número 2.416, totalizando 395 abonos por importe de 12.648,70 €. Segundo. –Aprobar os recibos do mes de maio de 2022 en concepto de matrícula, totalizando 5 altas, por importe de 149,50 €; xa incluídos no importe anterior. Terceiro. –Aprobar os gastos de xestión (comisións) do Padrón de maio de 2022, totalizando un total de 395 abonos, por importe de 19,12 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto. –Dar conta deste acordo á Tesourería e Intervención Municipais. Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública), o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 11 de maio de 2022. A concelleira delegada M.ª José Maneiro Quintáns
06/05/2022 | Administración LocalMunicipal
Cee
Acordo do Pleno do Concello de Cee polo que se aproba inicialmente o expediente de Suplemento de Crédito N.º 2/2022. Expediente Nº: 2022/T002/000013.

O Pleno do Concello de Cee en sesión ordinaria celebrada o día 29 de abril de 2022, acordou a aprobación inicial do Suplemento de Crédito 2/2022. Sométese o expediente a información pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. En Cee, o 2 de maio de 2022 Alcaldesa do Concello de Cee. Rita Lorena Aubia Ibarguchi.